เกือบทุกครั้งเวลามาเที่ยวที่พัทลุงจะต้องแวะทานอาหารที่ร้านนั้น แต่ครั้งนี้เราไม่ได้แวะทานร้านนั้นแต่มาทานร้านนี้แทน ???????????? ตัวร้านตั้งอยู่บนถนนเส้นเดียวกันกับร้านนั้นเลยค่ะ เมนูอาหารของที่นี่จะมาเป็นเล่มใหญ่มาก รายการอาหารก็มีเพียบเลยหลายประเภทด้วย ครั้งนี้เรามาทานครั้งแรกเลยเลือกสั่งเมนูหลักๆที่คนที่มาก่อนรีวิวไว้นะคะ
     เมี่ยงปลาสำลี ,, เมนูนี้เสิร์ฟมาอลังการมากค่ะ ปลาทอดหั่นเป็นชิ้นๆแยกมาเลยหนึ่งจาน ส่วนเมี่ยงก็จะมาอีกหนึ่งจานใหญ่ ส่วนตัวแล้วเราชอบทุกอย่างนะคะยกเว้นน้ำราดที่คิดว่าเปรี้ยวไปนิดนึง เลยนั่งทานปลาทอดกับพวกใบชะพลู ถั่วทอดแทน
     กุ้งทอดซอสมะขาม ,, จานนี้อร่อยถูกใจค่ะ กุ้งอร่อยมาก หัวมีมันเยอะเลย ซอสมะขามก็ทำได้กลมกล่อมดี
     ตำปูม้า ,, จานนี้อร่อยอีกแล้วค่ะ ตำมาได้รสชาติโอเคเลยนะ ปูม้าก็สดด้วยไม่คาวเลย
     หมูกรอบคั่วเกลือ ,, จานนี้เราเฉยๆค่ะ แต่ชอบที่เค้าใส่พวกมะม่วงหิมพานต์มาด้วย เพราะบางคนไม่ชอบกินมันจากหมูกรอบก็สามารถทานอย่างอื่นแทนได้
     ต้มแซ่บซี่โครงหมู ,, อร่อยค่ะ ให้ซี่โครงหมูมาเยอะด้วย แล้วยังมีเห็ดฟางลูกเล็กๆอีก ถ้ามารอบหน้าก็จะสั่งอีก

     สุดท้ายถ้าทานครบ 1,000 บาทสามารถกดรับส่วนลดจาก wongnai ได้ 20% อีกคือดีมากๆเลย เราสั่งไป 1,045 บาทลดเหลือแปดร้อยกว่าบาทคุ้มสุดจ้า รอบหน้าแวะอีกแน่นอน ❤️❤️